**5.9.1 PIENTOIMENPITEIDEN SUOJAINSUOSITUKSET**

Tässä ohjeessa pientoimenpiteellä tarkoitetaan invasiivista (elimistön sisälle ulottuva, kajoava) toimenpidettä, joka tehdään leikkaussalin ulkopuolella.

Pientoimenpiteitä ovat esimerkiksi tähystykset, biopsiat, suturaatio, katetrointi, kanylointi ja punktiot.

Pientoimenpiteissä noudatetaan aseptisia toimintatapoja hoitoon liittyvien infektioiden (HLI) ehkäisemiseksi.

5.9 Aseptinen toiminta pientoimenpiteissä leikkaussalin ulkopuolella

**PIENTOIMENPITEISSÄ KÄYTETTÄVÄT SUOJAIMET**

**Kyseessä on minimivaatimukset suojautumiselle toimenpiteiden yhteydessä** (ks taulukko)**. Esimerkiksi hematologisella osastolla suojautumisvaatimukset saattavat olla tiukemmat.**

* Tietyissä taulukkoon merkityissä toimenpiteissä (esim. keskuslaskimokatetrin laitto, silmän sisäinen lääkepistos) toimenpidelääkäri tai -hoitaja toteuttaa **kirurgisen käsien desinfektion** (3min käsidesinfektiohieronta).
* Taulukkoon on merkitty, mikäli toimenpide vaati **steriilien suojakäsineiden käyttöä** (steriilille alueelle kohdistuvat toimenpiteet)
* Muuten **käsihygienia** toteutetaan kuten tavanomaisissa varotoimissa.
* **Tehdaspuhtaita suojakäsineitä** käytetään, kun käsitellään verta, eritteitä, haavoja, ihorikkoja, limakalvoja tai kontaminoituneita alueita tai välineitä. **Kädet tulee desinfioida huolellisesti aina ennen suojakäsineiden pukemista ja niiden käytön jälkeen.**
* **Kirurginen suu-nenäsuojain** estää pisaroiden leviämisen käyttäjästä potilaaseen sekä suojaa käyttäjää eriteroiskeilta.
* **Hengityksensuojainta** (FFP3) käytetään ilmavarotoimin hoidettavan potilaan toimenpiteissä (tavallisimmin keuhkotuberkuloosi tai sen vahva epäily).
* **Tehdaspuhdasta kertakäyttöistä suojatakkia** käytetään jos on vaaraa omien työvaatteiden likaantumisesta eriteillä.
* **Steriiliä suojatakkia** käytetään suojaamaan steriiliä toimenpidealuetta sekä käyttäjää mahdollisilta eriteroiskeilta taulukkoon merkityissä toimenpiteissä.
* **Silmäsuojuksia** käytetään estämään veri-ja eriteroiskeiden pääsyä silmiin toimenpiteen aikana.
* **Hiussuojainta** käytetään suojaamaan aseptisia alueita päänalueen mikrobeilta sekä käyttäjää eriteroiskeilta.

|  |  |  |  |
| --- | --- | --- | --- |
|  | **Suojaimet** |  |  |
| **Toimenpiteet** | **Suojakäsineet**steriilit (ss) tehdaspuhtaat(tp) | **Kirurginen suu-nenäsuojain** (1=kaikilla tmp:seen osallistuvilla) | **Kertakäyttönen suojatakki** steriili (ss) tehdaspuhdas (tp) | **Hiussuojain** | **Steriili** **toimenpide pöytä** | **Kirurginen käsien desinfektio** |
| **Biopsiat ja punktiot** |  |  |  |  |  |  |
| Likvornäytteen otto, spinaali- ja epiduraalianestesia, jossa ei aseteta katetreja  | ss | kyllä1 | ei | kyllä | kyllä | ei |
| Likvortoimenpiteet, jossa asetetaan katetreja | ss | kyllä1 | tarvittaessa ss | kyllä | kyllä | kyllä |
| Femoralis- ja muut johtopuudutukset | ss | kyllä | ei | ei | ei/ tarvittaessa | ei |
| Luuydinbiopsia | ss | kyllä | ei | kyllä | kyllä | ei |
| Ilman yleisanestesiaa tehtävät biopsiat | ss | kyllä | ei | ei | kyllä | ei |
| Lapsivesipunktio | ss | kyllä | ss | kyllä | kyllä | ei |
| Ison nivelen punktio | ss | kyllä1 | ei | ei | ei | ei |
| Pleurapunktio/pleuradreenin asettaminen | ss | kyllä | tp | ei | kyllä | ei |
| Paksu- ja ohutneulanäytteet | ss | kyllä | ei | ei | kyllä | ei |
| Poskiontelopunktio | tp | kyllä | ei | ei | ei | ei |
| **Katetrit ja kanyylit** |  |  |  |  |  |  |
| Perifeerisen laskimokanyylin laitto | tp | ei | ei | ei | ei | ei |
| Arteriakanyylin laitto | ss | kyllä | ei | ei | ei | ei |
| PIC katetrin laitto | ss | kyllä | ss | kyllä | kyllä | kyllä |
| Keskuslaskimokatetrin laitto | ss | kyllä | ss | kyllä | kyllä | kyllä |
| Pyelostomiakatetrin laitto | ss | kyllä | ss | kyllä | kyllä | kyllä |
| Virtsatiekatetrin laitto | tp ja steriili instrumentti/ss | tarvittaessa | tarvittaessa tp | ei | ei | ei |
| Cystofixin laitto | ss | kyllä | tp | ei | kyllä | ei |
|  |  |  |  |  |  |  |
|  | **Suojaimet** |  |  |
| **Toimenpiteet** | **Suojakäsineet**steriilit (ss) tehdaspuhtaat(tp) | **Kirurginen suu-nenäsuojain** (1=kaikilla tmp:seen osallistuvilla) | **Kertakäyttönen suojatakki** steriili (ss) tehdaspuhdas (tp) | **Hiussuojain** | **Steriili** **toimenpide pöytä** | **Kirurginen käsien desinfektio** |
| **Skopiat** |  |  |  |  |  |  |
| Kystoskopia | ss/ tp | kyllä | tp | kyllä | kyllä | ei |
| Kolono- ja gastroskopia | tp | kyllä | tp | ei | ei | ei |
| Bronkoskopia (fiberoskooppinen) | tp | kylläFFP3-suojain tarvittaessa | tp | ei | ei | ei |
| **Varjoainekuvaukset ja angioplastia** |  |  |  |  |  |  |
| Pallolaajennus (sepelvaltimon) | ss | kyllä | ss | kyllä | kyllä | kyllä |
| Koronaariangiografia | ss | kyllä | ss | kyllä | kyllä | kyllä |
| Angiografia (verisuonten varjoainekuvaus) | ss | kyllä | ss | kyllä | kyllä | kyllä |
| Kolangiografia (PTC) | ss | kyllä | ss | kyllä | kyllä | kyllä |
| **Muut** |  |  |  |  |  |  |
| Silmän sisäinen lääkepistos | ss | kyllä | ei | kyllä | kyllä | kyllä |
| Sydämen tahdistimen laitto | ss | kyllä | ss | kyllä | kyllä | kyllä |
| Haavan ompelu | ss | kyllä | ei | ei | kyllä | ei |
| Luomen poisto | ss | kyllä | ei | ei | kyllä | ei |
| Hengitysteiden imu | tp | kyllä | tp | ei | ei | ei |